Perjantaina 19.1.2006 A-Studion lähetyksessä väitettiin, että vielä vuonna 1986 Erkki Liikanen kävi Kremlissä kertomassa SDP:n kaavailemista toimista silloista ulkoministeriä Paavo Väyrystä vastaan. Iltalehti uutisoi 21.1. asiasta. Liikanen ei ollut suostunut ohjelmaan, kun ei voinut muistaa tarkasti tapahtumista. Vähän ennen sulkemisaikaa perjantaina Liikanen soitti arkistoon. Hän halusi tutustua SDP:n asiakirjoihin, joissa raportoitiin Neuvostoliiton edustajien kanssa käydyistä keskusteluista. Vähän ennen Liikasta oli arkistoon soittanut Iltalehden toimittaja Tuomas Keskinen. Hän oli saanut luvan tutkia samoja asiakirjoja pikaisesti, kun tulee heti paikalle. Liikasen tullessa Keskinen oli jo Muistitietotoimikunnan huoneessa tutkimassa. Arkisto oli auki jatkoajalla innokkaita asiakkaita varten. "En yllättynyt siitä, että Liikanen ryntäsi arkistoon. Ei hänkään ihmetellyt sitä, että minä siellä jo istuin. - Sain pikakurssin 80-luvun jälkipuoliskon Suomen poliittiseen historiaan. - Aavistelin jo taksissa menomatkalla, että varmaankin palaan Senaatintorille Suomen Pankin pääjohtajan Mersulla." Keskinen Iltalehdessä 21.1.2006. Kuvassa vasemmalla Tuomas Keskinen, oikella Erkki Liikanen Muistitietotoimikunnan huoneessa (2006)